《别竹逸极初归锡洲》
明代·陈谟

十载飘零偶此同，明朝判袂各西东。来时梅浦分新白，去日仙西扫落红。

得句每裁云五色，挑灯常近鼓三通。两贤总是金闺彦，善保兴居锡谷中。

作者简介：（1305—1400）元明间江西泰和人，字一德。幼能诗文，尤精经学，旁及子史百家。隐居不求仕，而究心经世之务。尝谓学必敦本，必先变化气质，若礼乐、刑政、钱谷、甲兵、度数之详，亦不可不讲习。洪武初征至京师议礼，宋濂等请留为国学师，引疾辞。家居教授，屡应聘为江浙考试官。学者称海桑先生。有《海桑集》。